open-index/open-wikipedia-markdown huggingface dataset:
Christer Torjussen

**Christer Seeberg Torjussen** (født 1970) er norsk tekstforfatter og stand up-komiker. 

Han er utdannet tekstforfatter ved Westerdals. Torjussen mottok Komiprisen 2007 i klassen beste stand-up artist, Stå opp-prisen i 2004, ble «Årets skjemtegauk» 2005 og Stå opp-mester under Standupfestivalen 2012. 

## Karriere
Siden debuten i 1999 har Torjussen opptrådt jevnlig på Latter i Oslo og på andre humorscener i Norge. Han er også lærer/veileder og kurs- og foredragsholder i tekstskriving/stand up, tilknyttet bookingbyrået Stand Up Norge og har tidligere hatt styreverv i Reis deg komikerklubb. Han har vært programleder for *[[Fear Factor]]* på TV3 og var deltager i andre sesong av *[[Skal vi danse (TV-program)|Skal vi danse]]* på TV 2. Høsten 2009 satte han opp sitt første soloshow, *Christer Torjussen kommer til poenget*, etterfulgt av *Drittpappa* i 2016, *Idiot* i 2018 og *MidtlivsChrister* i 2022. Han har også deltatt på flere oppsetninger og turnéer som Sommerlatter, Latter on Tour, Julelatter og Latter Live på Turné 2017 og 2020.    

Torjussen har også hatt roller i TV-produksjoner på NRK som *[[Barnas supershow]]*, *[[Barnas superjul]]*, *Super-G*, *Dunder* og *Sangfoni*. Han har erfaring som bidragsyter, redaksjonsmedlem og tekstforfatter i blant annet *[[En L.U.N. aften med Golden og Antonsen]]* og *Kos & Kaos* med Klaus Sonstad. Før han debuterte som standupkomiker var han produsent og nyhetsoppleser i Radio 1 Oslo.    

I 2020 startet han konseptet *Tid for bok*, hjemmesnekrede videoer som ble lagt ut på YouTube og gikk viralt under koronautbruddet i Norge. Han har gitt ut to bøker, *Lekestue* på Vega Forlag og *Finn 200 Feil* på Pantagruel Forlag. Siden januar 2021 har han sammen med Halvor Johansson hatt podkasten *ER DET SANT Podcast*. I tillegg til karrieren som komiker er han aktiv i Nøtterøy og Tønsberg Amatørteater samt Slottsfjellfestivalen.  

I 2024 var han deltager i tredje sesong av underholdningsserien *[[16 ukers helvete]]*, året etter deltok han i fjerde sesong av *[[Sistemann ut]]*, begge seriene ble sendt på TVNorge.

## Filmografi
* 2008: *Live på Latter* (DVD)

## Bibliografi
* : *Finn 200 Feil* (Pantagruel Forlag)
* : *Lekestue* (Vega Forlag)

## Referanser


## Eksterne lenker
* 
* 
* 
*
Steve Hackett

**Stephen Richard Hackett** (født 1950) er en engelsk musiker og gitarist. Han ble først kjent da han erstattet Anthony Phillips i den britiske rockegruppen Genesis i 1970. Mens han var medlem var han aktiv bidragsyter med å skrive og komponere sanger, og dermed bidro til gruppens progressive suksess. Hackett ble i Genesis til 1977 og bidro til seks studioalbum. Deretter forlot han gruppen for å forfølge en solokarriere. 

Steve Hackett er best kjent for sitt innovative eteriske gitararbeid, og for å være en av pionerene av en elektrisk gitarteknikk kalt tapping. Han er også kjent for sin klassiske gitarspilling.

I 1986 grunnla Hackett supergruppen GTR med eks Yes- og eks Asia-gitarist Steve Howe. Deres eneste album solgte til gull, men Hacketts misnøye med gruppens finansielle styring ble slutten på dette prosjektet. Selv om albumet ble en suksess, er det ikke fansens favoritt. Hacketts påfølgende kommentarer på GTR har vært motstridende. Han har en gang sagt om gruppen: «There are artistic limitations with any successful band and it *was* a successful band.»

Han fortsatte sin solokarriere i 1987 og har utgitt mange album siden da. Hackett blir av mange sett på som en moden låtskriver. Han kan også spille keyboards, synge og produsere.

De siste årene har Steve Hackett samarbeidet med mange artister, blant annet The Watch, Andrea Padova, Marco Lo Muscio, David Minasian og Roman Walczak. Han har også samarbeidet mye med Djabe, som er et Ungarsk jazz-rock band som ble dannet i 1996. Hackett har medvirket på en mengde av Djabes album.

## Diskografi
### Soloalbum

### Med andre artister (utvalg)

## Referanser


## Eksterne lenker
* 
* 
* 
* The Steppes
Kortfilm

**Kortfilm** er film som er kortere enn den vanlige spillefilmen. De fleste kortfilmer varer som regel mellom 20-40 minutter. Det finnes ingen formelle kriterier på hvor lang eller kort en kortfilm skal være; vanligvis brukes *lengde* som et kriterie, men også type sjanger og bruksområde kan være gjeldene som kriterium (som f.eks. musikkvideo, reklamefilm, instruksfilm, opplysningsfilm etc). Dette mediet er ofte brukt av nye filmskapere som vil utvikle sine kunnskaper. Derfor er kortfilm det foretrukne formatet for dem som driver med amatørfilm. Det fins en rekke festivaler for kortfilm, både for profesjonelle og amatører. Den mest kjente av disse festivalene i Norge er Kortfilmfestivalen i Grimstad.

### Lengde
Spilletiden på kortfilmer kan i hovedsak vare fra noen få minutter og opptil 30 minutter, men i ordets videste forstand også opptil 60 minutter. *[[Store norske leksikon|Store Norske Leksikon]]* definerer kortfilmer på mellom 30-40 minutter, mens begrepet novellefilm eller *"kort spillefilm"* brukes på filmer som er under 60 minutter. Kortfilmfestivalen i Grimstad opererer med maks 35 minutter på påmeldte kortfilmer, mens f.eks. strømmetjenesten *Filmarkivet* har kortilmer opptil 41 minutter. 

## Typer kortfilm
*Novellefilm (dvs. kort spillefilm)
*Dokumentarfilm 
*Eksperimentfilm 
*Animasjonsfilm 
*Musikkvideoer
*Reklamefilmer
*Instruksjonsfilm 
*opplysningsfilm (for f.eks. næringslivet)

## Kortfilmfestivaler

* Kortfilmfestivalen i Grimstad
* Minimalen kortfilmfestival

En rekke andre filmfestivaler inklurerer kortfilmer i programmet og har en egen separat pris for kortfilm, som f.eks. ''Bergen Internasjonale Filmfestival'' og ''Den Norske filmfestivalen i Haugesund''.

## Referanser


## Eksterne lenker
* Short Film Granary - profesjonelle og amatører kortfilmer fra hele verden
* https://web.archive.org/web/20160202235252/http://www.nordfilm.net/ – Nordfilm, europeisk nettsted med kortfilmer av amatører fra en rekke land.
* https://web.archive.org/web/20070322143448/http://www.hybeltv.com/links.php – Nettside med kortfilmer av norske amatører.
Stand Up Norge

**Stand Up Norge** er et management- og bookingbyrå som ble grunnlagt av Elina Krantz i 1997. Det ble i 2019 kjøpt opp av All Things Live. Stand Up Norge er Norges største formidler av komikere og humorshow.

Blant komikere i Stand Up Norges stall er Dagfinn Lyngbø, Pernille Sørensen, Marit Voldsæter, Cecilie Steinmann Neess, Lisa Tønne, Sigrid Bonde Tusvik, Halvor Johansson, Jon Niklas Rønning, Maria Stavang, Are Kalvø, Anne-Kat. Hærland, Rune Andersen og Johan Golden.

## Produksjoner
Stand Up Norge, med Elina Krantz som produsent, står bak flere av de største publikumssuksessene på Latter. Deriblant:

* *Ka e vitsen?* med Dagfinn Lyngbø (2005)
* *Med ræven i fatle*, med Mari Voldsæter (2007)
* *Evolusjon*, med Dagfinn Lyngbø (2009 og 2010)
* *Bye & Rønning – Redder verden*, med Anders Bye og Jon Niklas Rønning (2010 og 2011)
* *Drit i å danse*, med Marit Voldsæter (2011) 
* *Stereo*, med Dagfinn Lyngbø (2013 og 2014
* *Latter på Latter* med Hege Scøyen, Linn Skåber og Cecilie Steinmann Neess (2013 – 2015)

I tillegg til å sette opp forestillinger på Latter, driver Stand Up Norge utstrakt turnévirksomhet med sine produksjoner.

## Referanser


## Eksterne lenker
* Stand Up Norge
Holmavatnet (Suldal og Vinje)

**Holmavatnet** er en innsjø sør for Haukelifjell, på grensa mellom Vinje kommune i Telemark og Suldal kommune i Rogaland. En liten snipp av vatnet ligger også i Bykle kommune i Agder. Vatnet er magasin for Kvanndal kraftverk.

Ved nordenden av vatnet ligger Holmavatnhytta.

## Referanser
Pengeseddel

**Pengeseddel** er et betalingsmiddel. Sedler er, sammen med mynter, regnet som kontanter. Dette betyr blant annet at de umiddelbart kan brukes ved kjøp og salg uten å måtte innløses først, og at de er upersonlige. 

Opprinnelig var verdien av penger bestemt av materialet de var laget av, først og fremst gull eller sølv, og mengden av dette. Fordi det å frakte større mengder edelt metall var både tungvint og farlig, og fordi det til tider var knapphet på edelt metall til mynt, begynte man å utstede garantibrev, normalt i form av et løfte om ved forespørsel å utbetale en viss mengde edelt metall som var oppbevart et nærmere angitt sted. 

De eldste pengesedlene som er kjent ble utstedt i det 7. århundre i Kina. Før dette finner man også garantibrev, men disse var personlige og kunne dermed bare unntaksvis brukes direkte som betalingsmiddel. Etter hvert ble garantibrevene upersonlige, slik at de kunne brukes som betalingsmiddel som var gyldige innenfor et angitt område eller i en spesiell bank. 

Både private og offentlige banker kan utstede pengesedler etter visse regler. I moderne tid blir imidlertid pengesedler så godt som utelukkende utstedt av statlige sentralbanker, som f.eks. Norges Bank eller Bank of England, og slike sedler gjelder som betalingsmiddel i alle banker og forretninger i det aktuelle landet. 

De fleste pengesedler er laget av et klutepapir, og de er ofte utstyrt med flere sikkerhetsanordninger for å forhindre forfalskning; typiske eksempler på sånne anordninger er blant annet kobbertrykk, vannmerker og ultrafiolette merker, samt utvalgte, spesiallagede blekktyper som kun brukes til sedler og lignende finansielle papirer. Polymerpengesedler (også kalt plastsedler) er laget av polymer og ble introdusert først i Australia i 1988. Slike sedler vanskeliggjør forfalskning og er mer slitesterke enn tradisjonelle pengesedler.

## Se også
* Norsk krone
* Norske pengesedler
* Valuta

## Referanser


## Eksterne lenker
* 
* Forged notes prompt warning: here's how to spot a fake plastic £5 or £10 – artikkel hos *Leicester Mercury*
Karel Zeman

**Karel Zeman** (født 3. november 1910 i Ostromer u Nové Paky i Böhmen i Østerrike-Ungarn, død 5. april 1989 i Gottwaldov i Tsjekkoslovakia) var en tsjekkisk filmregissør og animatør. Han laget flere visuelt egenartede eventyrfilmer for barn og voksne der han blandet realfilm og levende skuespillere med dokker, tegnefilm, stiliserte kulisser og effekter.

## Filmer (utvalg)
* 1955: *[[Cesta do praveku]]* (1955) (sendt som serie på NRK-TV høsten 1978 under tittelen *En reise til fortiden*)
* 1957: *Oppfinnelsen av ødeleggelsen* (*Vynález zkázy*, *Erfindung des Verderbens* eller *The Fabulous World of Jules Verne*)
* 1961:  *[[Baron Münchhausen (film, 1961)|Baron Münchhausen]]*  (*Baron Prášil*)
* 1964:  *To musketerer*  (*Blaznova kronika*)
* 1967:  *Det stjålne luftskip* (*Ukradená vzducholod*, *Das gestohlene Luftschiff* eller *The Stolen Airship*)
* 1970: *På kometen* (*Na komete*, *Auf dem Kometen* eller *On the Comet*)

## Referanser


## Eksterne lenker
* 
* Tyskspråklig nettsted om Karel Zemans arbeid
* Franskspråklig biografi
Norsk Olje- og Petrokjemisk Fagforbund

**Norsk Olje- og Petrokjemisk Fagforbund** (**NOPEF**) var et forbund i LO, stiftet 1977. Forbundet organiserer ansatte i petroleumsvirksomheten på land og sokkel. Organisasjonen hadde 19&nbsp;000 medlemmer i 2003. 

Lars Anders Myhre var NOPEF sin leder fra forbundet ble stiftet og frem til 2000, da forbundets siste leder Leif Sande overtok.

Norsk Olje- og Petrokjemisk Fagforbund og Norsk Kjemisk Industriarbeiderforbund slo seg sammen 4. september 2006 til det nye forbundet Industri Energi.

## Eksterne lenker
* NOPEFs hjemmesider
Kilebygda

**Kilebygda** er ei bygd sørvest i Skien kommune i Telemark. Det ligger rundt 2,5 mil sørvest for Skien sentrum og ca. 7&nbsp;km fra kommunegrensen mot Drangedal. Fylkesvei 356 og fylkesvei 3308 møtes her. 

Befolkningstallet er rundt 450. Kilebygda har en privat drevet Montessoriskole og et idrettslag. Kilevann er et vanlig utfartssted. Kilebygda kirke  fra 1859 ligger rett ved Kilevann.  Kilevann er meromiktisk, det vil si at det nederste vannlaget er *stillestående.* 

Under husbygging ble det i 1968 oppdaget en gravhaug rett sør for kirken.  

Den såkalte «Fjell-saken» foregikk her i februar 1990.
Også en annen drapssak er knyttet til Kilebyda, drapsofferet Gry Hosein (drept i 2001) var født i Kilebygda i 1972. 

## Referanser
Fiber Distributed Data Interface

**Fibre Distributed Data Interface** (**FDDI**) er en ANSI- og ISO-standard for dataoverføring på fiberoptikk på opp til 100 Mbps. FDDI bruker doble ringer og er basert på Token Ring-topologi . Standarden brukes ofte i backbonelenker i WAN.

FDDI gir en 100 Mbit / s optisk standard for dataoverføring i lokalnettverk som kan strekke seg innenfor rekkevidde opptil 200 kilometer (120 mi). Selv om FDDI logisk topologi er et ringbasert token-nettverk, brukte den ikke IEEE 802.5 token ring protokollen som grunnlag; I stedet ble protokollen avledet fra IEEE 802.4 token-buss tidsbestemt tokenprotokoll. I tillegg til å dekke store geografiske områder, kan FDDI lokale nettverk støtte tusenvis av brukere. FDDI tilbyr både Dual-Attached Station (DAS), roterende token ring topologi og en Single-Attached Station (SAS), token buss som passerer ring topology. [1]

## Eksterne lenker
* Fiber Distributed Data Interface
Freddy dos Santos

**Freddy dos Santos** (født 1976) er en norsk tidligere fotballspiller.

Han har norsk mor, mens faren er fra Kapp Verde.

Oppvokst på Teisen i Oslo begynte han å spille fotball i lokalklubben , før han året etter dro videre til . Rot i klubben gjorde at Dos Santos sammen med en rekke lagkamerater meldte overgang til  da han var 13 år.

Han kom til Vålerenga Fotball fra Molde Fotballklubb i 2001. Han startet sin fotballkarriere i Skeid Fotball, og har også spilt på aldersbestemte landslag.

Freddy var en allsidig spiller som behersket samtlige roller på banen, bortsett fra målvakt. Selv ønsket han å spille framover på banen. Han var kjent som en sikker straffesparkeksekutør, og har således tatt over arven etter Kjetil Rekdal. Dos Santos ble regnet også som humørspreder i troppen.

I oktober 2009 lanserte han selvbiografien *Mitt liv som ganske god fotballspiller*.  Han måtte skrive boken etter et tapt veddemål i radioprogrammet *[[FK Fotball]]*.

Freddy dos Santos la opp som profesjonell fotballspiller etter sesongen 2011 og skrev etter dette kontrakt med TV 2. Han var en del av TV 2 Sportens ekspertkommentatorteam fra høsten 2011, og året etter startet han som programleder for TV 2 Sportens *[[Fotballkveld]]*. I 2012 var han også programleder for første sesong av TV 2s reality-program *[[The Amazing Race Norge]]*. Han fortsatte våren 2013 som programleder for den andre sesongen av programmet. I 2012 ledet han nysatsingen *Skal vi stupe* på TV 2, sammen med Sarah Natasha Melbye. I 2016 sluttet han i TV 2 etter 5 år. I 2018 hadde han sin debut som skuespiller i serien *Best før* med Linn Skåber på TV 2 

## Referanser


## Eksterne lenker
* 
* 
*
Sauland

**Sauland** er en bygd (sogn) og administrasjonssenteret i Hjartdal kommune i Telemark fylke. Innbyggertallet ligger på over 800 personer per 2014, noe som tilsvarer over halvparten av husstandene i hele kommunen. Bygda ligger sør/øst i kommunen og er et av de tre sognene i Hjartdal. Stedet var fram til Notodden ble grunnlagt, et sentrum i Aust-Telemark, og hadde på den tiden blant annet sorenskriveren for dette området. Fram til 1860 hadde sognet en egen stavkirke (Sauland stavkirke) som ble revet ned og erstattet med den langkirken (Sauland kirke) som står der den dag i dag.

Sognet grenser til bygdene/sognene Tuddal, Gransherad, Heddal, Seljordsbygda og Hjartdalsbygda. Tidligere grenset den også til Bøbyen før nåværende kommunegrense ble satt.

Sauland skole er den eneste ungdomsskoleen i bygda og danner sammen med barneskolene grunnskolen i kommunen.
Bygda har blant annet dagligvare, bensinstasjon, husflid, auksjon og brukthandel, bakeri, lege, barnehage, aldershjem, bank, gjestehus, kommunale kontorer, trygdekontor, bil- og lastebilverksted, trevare- og byggbutikk og skytebane.

Her ligger også Telemarks *nest* største mo, Ålamoen, der det periodevis blir tatt ut grus. Ålamoens utnyttbare volum er 20 776 m³, og moen inneholder 83 millioner m³ med masser. Moen er også blant de største i hele landet, noe som er med på å gjøre Hjartdal til den nest største gruskommunen i fylket. I årene framover er det planlagt å etablere et kraftverk (Sauland kraftverk) som vil dekke og utnytte store deler av bygda, der kraftstasjonen vil bli plassert i fjell nord for Skårnesgrenda.

Bygda er også kjent for funnet av mineralet thulitt, som er en manganrik rødrosa variant av mineralet zoisitt. Den ble først funnet typelokalisert mellom gårdene Kleppen og Øvstebø - nord for Sauland sentrum, der den ble oppdaget for nesten 200 år siden av svensken Anders Ekeberg.

## Navnet
Det gammelnorske navnet var «Sviðurlandir/Sviðurland». Navnet betyr sannsynligvis «land som er ryddet ved brenning (sviða)».
Tiden mellom  1600-tallet og 1900-tallet ble sognenavnet Sauland skrevet som  blant annet Sourland, Souland og Saudland i ulike kilder.

## Eksterne lenker
* Sauland Bygdelag
* Hjartdal Historielag
* Sauland Stadion - Nordic Stadiums
Sørkinatiger

**Sørkinatiger** (*Panthera tigris amoyensis*) kalles også **amoytiger**, **xiamentiger** (etter byen Xiamen/Amoy) og **kinatiger**, men den er dessverre nærmest utryddet. Som sådan hører den hjemme i Sørøst-Kina. Noen få eksemplarer overlever i kinesiske dyrehager, men i vill tilstand har den ikke vært observert de seneste ti årene.

## Beskrivelse
Sørkinatigeren er en av de minste underartene, og mange forskere tror den kan være en slags stamfar for de andre underartene. Den varierer i farge fra rød-orange til okergul langs sidene og de øvre partiene av kroppen, mens undersiden er nærmest hvit. Stripene langs sidene varierer fra sort til mørk grå. Hannene blir ca. 130-175 kg tunge og måler fra snutespiss til halerot ca. 230-260 cm som voksen. Hunnene veier ca. 100-115 kg og måler gjerne ca. 220-240 cm som voksen.

## Bestanden
I 2007 var det 72 sørkinatigere i ulike dyrehager rundt om i verden (de langt fleste i Kina), alle etterkommere av seks viltfangede individer. Den største flokken finnes nå i den zoologiske have i Suzhou, som ligger i Jiangsu-provinsen. I tillegg er *Meihuashan naturreservat* (20&nbsp;000 hektar) etablert i Longyan, som ligger i Fujian-provinsen. Det er planlagt utsetting av dyr i naturen.

Sørkinatigeren kan være utdødd i vill tilstand. Den har ikke vært observert av offisielle representanter på mer enn 20 år, og det er heller ikke rapportert om sivile observasjoner siste 10 år. På 1950-tallet ble bestanden estimert til ca. 4&nbsp;000 individer, men etter at regjeringen i 1959 erklærte den som en «plage for nasjonen», ble den jaktet til nær utryddelse. Regjeringen omgjorde vedtaket i 1977, og siden 1997 har det pågått et arbeid med å redde bestanden, men mange forskere tror nå at dette kan være for sent. 

## Referanser


## Eksterne lenker
* 
* Save The Tiger Fund 
* The South China Tiger Conservation Program
* Tigerhomes.org
* The South China Tiger Project
Arthur Whitten Brown

**Arthur Whitten Brown** (født 23. juli 1886 i Glasgow, død 4. oktober 1948) var en britisk navigatør/mekaniker på den første flyvning over Atlanterhavet i 1919.

Brown begynte sin karriere som mekaniker før utbruddet av første verdenskrig. Brown ble tatt til fange etter å ha blitt skutt ned over Tyskland. Etter å ha sluppet ut fra krigsfangenskap fortsatte han å dyktiggjøre seg i navigasjon og en gang han besøkte Vickers-fabrikkene fikk han tilbud om å bli navigatør på den planlagte atlanterhavsflyvningen sammen med John Alcock, som allerede var blitt valgt ut som flyver.

## Referanser
John Alcock (flyver)

**John William Alcock** (født 5. november 1892 i Seymour, Old Trafford, Manchester, død 18. desember 1919) var en britisk flyver som gjennomførte den første flyvning over Atlanterhavet (se Alcock og Brown)
Han begynte å interessere seg for flyvning sytten år gammel. Han ble en dyktig flyver under første verdenskrig. Han ble skutt ned under et bombetokt og tatt til fange i Tyrkia. Etter krigen ville Alcock fortsette en karriere som flyver og tok utfordringen om å bli den første som krysset Nordatlanterhavet. Etter et mislykket forsøk ble turen gjennomført natten 14. – 15. juli 1919.

## Referanser
Indokinatiger

**Indokinatiger** (*Panthera tigris corbetti*) kalles også **corbettstiger** (oppkalt etter *Jim Corbett*) og er den nest mest tallrike underarten i dag. Tidligere ble den også kalt malaysiatiger, men den delen av bestanden har siden blitt klassifisert som en egen underart.

Indokinatiger ble først oppdaget og beskrevet i 1968 (Mazak). Den finnes over et stort område i Asia, som blant annet inkluderer land som Kambodsja, Sør-Kina, Laos, Øst-Myanmar (tidl. Burma), Thailand og Vietnam.

## Beskrivelse
Indokinatigeren er mørkere enn bengaltigeren, men noe lysere enn sumatratiger. Stripene langs sidene er korte og tette og ender opp i flekker. De opptrer som et dekke med okergul bakgrunn, og blir færre framover på kroppen. Pelsen som sådan er kort. Indokinatigere er blant de minste tigrene. Hannene blir ca. 150-195 kg tunge og måler fra snutespiss til halerot ca. 257-284 cm som voksen. Hunnene veier ca. 100-130 kg og måler gjerne ca. 231-264 cm som voksen.

## Bestanden
Det har blitt estimert at ca. 1&nbsp;200&ndash;1&nbsp;800 indokinatigere overlever i dag, men forbausende lite er kjent om denne denne tigeren. IUCN hevder således at det i 2007 eksisterte langt færre enn 2&nbsp;500 dyr og at ingen populasjoner besto av flere enn 250 individer. De siste estimatene, som er gitt på et svakt grunnlag, hevder 421&ndash;1&nbsp;100 individer.

Såvidt kjent finnes det ca. 60 indokinatigere i fangenskap, fordelt på land i Asia og USA. Best beskrevet er populasjonen som finnes i Vietnam. I 1994 antok man at bestanden der var ca. 200&ndash;300 dyr, men i 1995 var denne redusert til knappe 200 dyr. Kambodsja har potesiale til en bestand på nærmere 500 dyr, men forskere tror at kun ca. 150 dyr finnes der. Dette skyldes i all vesentlighet avskogning, krypskyting og krigshandlinger.

## Referanser


## Eksterne lenker
* 
* Save The Tiger Fund
Hans Gerhard Sørensen

**Hans Gerhard Sørensen** (født 7. januar 1923 i Stokke, død 1. juni 1999) var en norsk grafiker, tegner og illustratør. Han var gift med Brit Sørensen. Han ble utdannet som bokkunstner ved Kunstindustriskolen 1945–1948 og på Statens kunstakademi 1948–1950. Han er mest kjent for sine fantasifulle og folkelige tresnitt.

Sørensen har illustrert bl.a. Olav Duuns *[[Menneske og maktene]]* (1957), Jonas Lies *[[Troll (Jonas Lie)|Troll]]* (1958), Petter Dass' *[[Nordlands trompet]]* (1962), flere bøker av Hans Henrik Holm, Aasmund Brynildsens *[[Hudø]]* (1974), Harald Sverdrups *[[Gokstadskipet]]* (1982) og Bjørnstjerne Bjørnsons *[[Ord]]* (1982).

I 1971 ble Sørensen tildelt Vestfold fylkeskommunes kunstnerpris.

## Referanser


## Eksterne lenker
* Minneutstilling i Haugar Vestfold Kunstmuseum 
* Omtale i Dagbladet av minneboka om Hans Gerhard Sørensen
Malaysiatiger

**Malaysiatiger** (*Panthera tigris jacksoni*) er en truet underart av tiger som holder til på Malayahalvøya i Malaysia. 

## Beskrivelse
Malaysiatigeren ble oppdaget av en gruppe forskere som gjennom 20 år studerte tigere i Asia. Gruppen, som var ledet av *Stephen J. O'Brien*, publiserte sine oppsiktsvekkende resultater i desember 2004. Den tok for seg 134 tigere, fra Russland, India, Kina og andre land i området, og utførte en omfattende DNA-analyse av disse dyrenes genmateriale. Det ble da oppdaget at de sydlige tigrene på Malayahalvøya i Malaysia var så forskjellige fra indokinatigeren, som man hittil trodde disse tigrene tilhørte, at de måtte omklassifiseres som en egen underart.

Malaysiatigeren er altså svært lik indokinatigeren i sitt utseende, så like at de hittil har vært betraktet som en og samme underart, men det finnes altså distinkte forskjeller mellom dem. Forskjeller som er så store at forskerne har omklassifisert den som en egen underart.

## Bestanden
Malaysiatigeren skal ha en liten populasjon rett syd for Phuket i Thailand, men hovedbestanden finnes sør for Songkhla (Thailand) og sydover inn i de sentrale fjellstrøkene på Malayahalvøya i Malaysia.

## Referanser


## Eksterne lenker
*
Liungen Idrettsforening

**Liungen Idrettsforening** (stiftet 26. mars 1916 som *Idrettsforeningen Odd*) er et idrettslag fra Lier utenfor Drammen. Klubben hadde tidligere et fotballag i Toppserien for kvinner, men de slo seg sammen med Vollen i 2009 og ligger nå i 4. divisjon. Klubbens elitelag for herrer slo seg i 2013 sammen med Sparta/Bragerøen og dannet Stoppen Sportsklubb.

## Historikk
Klubben ble opprinnelig stiftet som *Idrettsforeningen Odd*, 26. mars 1916. Men klubben skiftet navn til *Idrettsforeningen Liungen*, 3. desember samme år.

Damelaget levde en heistilværelse fram til 2007, da laget rykket ned to divisjoner som følge av at de ikke hadde økonomien til å få godkjent lisens til 1. divisjon, og at de dessuten manglet en bred og dyktig nok stall. I 2008 kom Liungen på 2.-plass i 3. divisjon, men i 2009 ble laget slått sammen med Vollen, og finnes nå i 4. divisjon i Akershus Fotballkrets.

### Sesongen 2010&ndash;11
Herrelaget kunngjorde i 2010 at de ønsket å satse for fullt, noe de tidlig signaliserte ved å signere flere gode spillere som tidligere hadde spilt i høyere divisjoner. Kenneth Sørheim, som tidligere hadde spilt på nest øverste nivå i Danmark ble hentet som hovedtrener. Sammen med tidligere Odd Grenland spiller Kristian Bye Andersen, skulle de danne hovedtrenerteamet i sesongen 2010/2011. 2010 sesongen ble en svak sesong med sviktende tilskuertall og mye motgang sportslig. Det endte med nedrykk til 6.divisjon, og trenerteamet måtte på ny hente frem sjekkheftet før neste sesong. Noen nye fjes dukket opp, og med ett var laget mye vassere enn i det foregående året. Laget spilte med sin karakteristiske possession-stil gjennom hele sesongen, og høstet virkelig frukter av det solide arbeidet trenerne hadde lagt ned i klubben. Dessverre var ikke det nok, til tross for en god sesong med flotte resultater, endte laget som nummer to i 6.divisjon avd.1. I desember fikk spillere beskjed om at klubben var i samtaler med rivalen Sparta Bragerø om en mulig sammenslåing i 2012. Selv om ingenting er avklart ennå, må drømmene om Liungen i en toppdivisjon, om sant skal sies, skrinlegges for denne gang.

### Sesongen 2013
I 2013 samlet klubben sin elitesatsing i fotball for menn med Sparta/Bragerøen i en samarbeidsklubb som fikk navnet Stoppen Sportsklubb.

## Referanser


## Eksterne lenker
*
Sumatratiger

**Sumatratiger** (*Panthera tigris sumatrae*) er en kritisk truet underart av tiger som er endemisk for øya Sumatra i Indonesia, der man tror den kan ha vært isolert i cirka 10&nbsp;000-12&nbsp;000 år.

Sumatratiger regnes som en underart, men moderne forskning antyder den kan være en egen art.

## Beskrivelse
Moderne forskning med DNA har nylig avdekket at denne tigeren kanskje må reklassifiseres som en egen art, selv om det er for tidlig å dra en slik konklusjon. Årsaken er at den trolig har vært isolert på Sumatra i ca. 10&nbsp;000-12&nbsp;000 år, og således har utviklet seg etter andre forutsetninger. Studien omfattet 34 tigere, hvorav ti var sumatratigere. Sørkinatiger var ikke med i undersøkelsen, noe som er grunnlaget for at forskerne ikke tør å konkludere med at den er en egen art i øyeblikket, selv om resultatet som sådan indikerer dette.

Sumatratigeren er den minste av de nålevende underartene. En fullvoksen hann veier typisk mindre enn 140 kg og måler cirka 220-250 cm cm fra snutespiss til halerot. Hunnen er mindre og veier typisk mindre enn 91 kg og måler cirka 215-230 cm fra snutespiss til halerot. Sumatratigeren er mørkere orange enn bengaltigeren og har flere striper langs sidene. Fargen varierer fra rødgul til dyp orange og rødbrun. På undersiden er den nærmest hvit. Stripene er sorte og gjerne smalere enn hos andre underarter, og den har gjerne flekker på bakkroppen.

## Bestanden
Sumatratigeren overlever i dag i all vesentlighet i 5 nasjonalreservater på øya. Man antar at færre enn 400 ville individer fortsatt eksisterer, hvorav mindre enn 100 holder til utenfor reservatene. I tillegg kommer omkring 235 tigere som overlever i fangenskap, alle etterkommere av 37 viltfangende tigere. 61 tigere (32 hanner og 29 hunner) har blitt omplassert til øya Java.

Flest tigre overlever trolig i områdene Gunung Leuser (ingen estimater siden 1992), Bukit Tigapulu og Kerinci Seblat, men antallet er usikkert (spesielt for Gunung Leuser).

## Referanser


## Eksterne lenker
* 
* Save The Tiger Fund
Koranoid

***Koranoid*** er en bok utgitt i 2005 og skrevet av en norsk forfatter under psevdonymet Erik Bakken Olafsen. Boka er religionskritisk. Forfatteren oppgir i avisintervjuer at han har studert Islam i Iran og at han er anonym på grunn av sin egen sikkerhet, og viser blant annet til drapet på den nederlandske filmregissøren Theo van Gogh

*Koranoid* presenterer tre livsskjebner: hovedhistorien er om en autist som får Koranen «på hjernen» og som befaler at alt i bokollektivet han bor i må foregå som Profeten foreskriver.

Den ene historien som er flettet inn i denne, er om en norsk sjøkaptein som kommer til et arabisk land og blir muslim, og den andre er om en skrudd svensk forsker som forsker på en retning innen islam som kalles «de klanderverdige».

## Eksterne lenker

* ''Møt forfatteren bak islam-satire'' &ndash; intervju i *[[Dagbladet]]s* *Magasinet*
* ''Religion som virusfilter'' &ndash; intervju i *[[Dagsavisen]]*
* ''Seriøs islam-harselas'' &ndash; bokkritikk i *[[Dagens Næringsliv]]*
Bjørn Helge Riise

**Bjørn Helge Semundseth Riise** (født Bjørn Helge Semundseth Eikrem 1983) er en norsk fotballtrener og tidligere fotballspiller som er assistenttrener for  og utviklingsansvarlig for Stabæk-akademiet.

## Karriere
Riise reiste til Belgia som 18-åring og spilte fotball i to belgiske klubber før han returnerte til norsk fotball sommeren 2005. Han skrev da under på en 3½ år lang kontrakt med . Han debuterte for Lillestrøm 3. juni 2005 mot .

Den 22. juli 2009 signerte han for . Han var utlånt til  der han var lagkamerat med Erik Huseklepp.

Den 1. august 2012 ble det klart at Riise skulle spille for  til 2015.

Den 8. juli 2015 signerte Riise for Aalesund. Han returnerte dermed til sin barndomsklubb.

Den 17. august 2018 signerte han for  gratis etter at kontrakten med  gikk ut dagen før.

Den 19. august 2018 debuterte han for Sogndal mot  på Fosshaugane Campus.

Den 3. januar 2019 bestemte Bjørn Helge Riise seg for å legge opp.

Riise er fra 2019 trener i akademiet til Stabæk.

Den 22. september 2024 ble han ansatt som midlertidig hovedtrener for  ut sesongen 2024.

Riise ble den 9. desember 2024 etterfulgt av Jörgen Wålemark som hovedtrener. Riise gikk inn i rollen som assistenttrener.

## Familie
Bjørn Helge Riise er lillebroren til fotballspilleren John Arne Riise og sønn av Berit Riise.

## Referanser


## Eksterne lenker
* 
* 
*
Ricky Nelson

**Eric Hilliard Nelson** (1940–1985), kjent som **Ricky Nelson**, var en amerikansk sanger og skuespiller.

Nelson ble født den 8. mai 1940 i Teaneck i New Jersey. Som liten var han barnestjerne i foreldrenes radio- og fjernsynsprogrammer og vokste opp som en av 1950-årenes største tenåringsidol. Frem til han var 21 år gammel kalte han seg Ricky, men fra og med 1961-albumet *Rick Is 21* valgte han formen Rick. Blant hans mest kjente innspillinger er «Hello Mary Lou», «Garden Party», «Lonesome Town», «Never Be Anyone Else But You», «Poor Little Fool» og «Travelin' Man». Han har fått en stjerne på Hollywood Walk of Fame.

Sangen «Garden Party» fra 1972 er i Norge kjent i den norske omskrivingen «Kjendisparty» med Dag Spantell.

Ricky Nelson omkom den 31. desember 1985 i en flyulykke ved De Kalb i Texas. Han ble i 1987 innvotert i Rock and Roll Hall of Fame.

## Diskografi (utvalg)
### Singler
* 1957: *I'm Walkin*'/*A Teenager's Romance*
* 1958: *Stood Up*/*Waitin' in School*
* 1962: *[[Young World (sang)|Young World]]*/*[[Summertime]]*
* 1964: *Gypsy Woman*/*String Along*
* 1966: *[[Welcome to My World (sang)|Welcome to My World]]*
* 1972: *Garden Party*/*So Long Mama*
* 1972: *Hello Mary Lou*/*Louisiana Man* (Rick Nelson in Concert)

### Album
* 1957: *Ricky*
* 1958: *Ricky Nelson*
* 1959: *Songs by Ricky*
* 1961: *Rick Is 21*
* 1964: *Rick Nelson Sings "For You"*
* 1970: *Rick Nelson in Concert (The Troubadour, 1969)*
* 1972: *Garden Party*, med Stone Canyon Band
* 1974: *Windfall*, med Stone Canyon Band
* 1981: *Playing to Win*

## Referanser


## Eksterne lenker
* 
* 
* 
* Oppføring i allmusic.com
* «The Straight Dope» analyserer «Garden Party»
Sikhote-Alin

**Sikhote-Alin** er en fjellkjede i Primorskij kraj og Khabarovsk kraj langt øst i Russland. Den strekker seg omkring 900 km nordøstover fra havnebyen Vladivostok. Den høyeste fjelltoppen er Tordoki-Jani på 2&nbsp;090&nbsp;moh. 

Sikhote-Alin har et særegent klima som gjør at dyrearter som er typiske for taigaen, som  rein og brunbjørn, lever side om side med tropiske arter som amurtiger, sibirsk leopard og kragebjørn. Elven Partisanskaja renner ut fra sørsiden av Sikhote-Alin.

Sikhote-Alin ble utforsket i 1910- og 1920-årene av Vladimir Arsenjev (1872–1930). Han beskrev sine opplevelser i en rekke bøker. Den mest kjente av dem,  *Dersu-Uzala* (fra 1923) ble i 1975 filmatisert av den japanske regissøren Akira Kurosawa. 

## Se også
*Sikhote-Alinmeteoritten

## Eksterne lenker
*
Eisenacher Motorenwerk

**Eisenacher Motorenwerk**, EMW, var et østtysk bilmerke som ble produsert i perioden 1945 til 1955. Fabrikken lå i Eisenach.

BMWs fabrikk i Eisenach ble nasjonalisert av DDR etter andre verdenskrig, og Autovelo ble grunnlagt og startet produksjonen av førkrigsbiler. Bilene som ble produsert var identiske med dem BMW hadde produsert, og de ble også solgt under bilmerket BMW. Siden ble navnet endret til EMW. 

Navneendringen skjedde i midten av 1952. EMWs logo ble lik BMWs, bortsett fra at de blå fargene er erstattet med rødt. Etter hvert ble EMW faset ut til fordel for Wartburg-merket.
## Referanser


## Eksterne lenker
*
Spartanburg

**Spartanburg** er en by i delstaten Sør-Carolina, USA. Den ligger i fylket Spartanburg County og fylkets hovedsete ligger byen.

BMW har en bilfabrikk her, og produserer blant annet BMW X5.

## Referanser


## Eksterne lenker
* 
* Spartanburg Herald-Journal
* Spartanburgs turistbyrå
* Spartanburg Day School 
* BMW Spartanburgs hjemmeside
Rosslyn

**Rosslyn**, by i nærheten av Pretoria, Sør-Afrika.

BMW har hatt en fabrikk her siden 1968. Fabrikken ble heleid i 1972, og var BMWs første fabrikk utenfor Tyskland.
Steyr

**Steyr** er en by i delstaten Oberösterreich i Østerrike. Den ligger ved elven Enns.

## Referanser


## Eksterne lenker
*
Changbaifjellene

**Changbaifjellene** (i Korea kalt **Changbaekfjellene**) er en fjellkjede langs grensen mellom Kina og Nord-Korea. Den berører de kinesiske provinsene Jilin og Liaoning og de nordkoreanske provinsene Ryanggang og Chagang. De fleste fjelltoppene er på en høyde på over 2&nbsp;000 moh, blant annet Paektufjellet med 2744 moh.

Changbaifjellene er habitat for et stort antall sjeldne dyrearter, blant annet brunbjørn, sibirtiger og amurleopard. Her vokser også den sjeldne koreatuja. I Jilin er over 2&nbsp;100 kvkm av fjellene beskyttet i *naturvernområdet Changbai-shan * (長白山自然保護區).

Det var i disse fjellene at Bukuri Yongson ble født, ifølge legendene. Han var urforfaderen til Nurhaci og den mandsjuiske kongsslekten Aisin Gioro, som grunnla Mandsjuria og Qing-dynastiet i Kina.

## Litteratur
*Liu, Q.J., Takamura, T., Takeuchi, N., Shao, G. (2002). «Mapping of boreal vegetation of a temperate mountain in China by multitemporal LANDSAT imagery».  *International Journal of Remote Sensing 23*(17), 3385-3405.

## Eksterne lenker
* National Geographic økosystemprofil
* UNESCO-profil av  ''Changbaishan Biosphere Reserve''
Gro Harlem Brundtlands tredje regjering

**Gro Harlem Brundtlands tredje regjering** var en ren Arbeiderparti-regjering.
Den satt fra 3. november 1990 til 25. oktober 1996.

## Utnevning og forhistorie
Etter stortingsvalget i 1989 hadde de borgerlige partiene (Høyre, Kristelig Folkeparti, Senterpartiet, Fremskrittspartiet) flertall med 84 av 165 stortingsmandater. Jan P. Syse tiltrådte som statsminister 16. oktober 1989.

Samme år hadde forhandlingene om det som skulle bli EØS-avtalen startet. Avtalen skapte store spenninger blant de borgerlige partiene, der Høyre (som prinsipielt ønsket norsk medlemskap i EF/EU) og Senterpartiet (som var imot) var motpoler. Uenigheten utviklet seg høsten 1990 til en stor konflikt der Senterpartiet nektet å godta endringer i konsesjonslovene. Konflikten førte til regjeringens sammenbrudd, og 29. oktober 1990 meddelte Senterpartiets leder Anne Enger Lahnstein direkte i *[[Dagsrevyen]]* at Sp ville peke på Arbeiderpartiet som nytt regjeringsparti:Vi er bedt om å gi et råd til president Benkow, og jeg har da overbrakt Senterpartiets råd. Vi har da, fordi, og hvis jeg må bruke litt tid på resonnementet, så er det jo slik at dessverre, det er høyst beklagelig, at regjeringen Syse har gått av fordi man ikke fant frem til enighet om grunnlaget for EF/EFTA-forhandlingene. Senterpartiet ser EF-saken som så viktig at vi ikke kunne ta ansvar for en prosess hvor vi så at vi kanskje måtte godta både de fire friheter og en avtale uten unntak. 

Dette er grunnlaget for regjeringsbruddet, og det er klart at når vi nå sto overfor en anbefaling om en ny regjering, så har Senterpartiet funnet at nettopp spørsmålet om ulike syn i EF-saken mellom Høyre og Senterpartiet gir som grunnlag at vi ikke kan støtte en ren Høyre-regjering.Gro Harlem Brundtland ble dermed igjen statsminister, og hennes tredje regjering ble utnevnt 3. november 1990. 

## Regjeringens medlemmer

 

## Referanser


## Kilder
*Gro Harlem Brundtlands tredje regjering regjeringen.no, besøkt 10. februar 2016
Sacco

**Sacco®** (fra italiensk for «sekk»), er et sittemøbel med en enkel konstruksjon som består av et yttertrekk, gjerne i vinyl, tekstil eller hud, som er fylt med kuler av polystyren. Møbelet former seg etter personen som sitter i det, og er regnet som det første masseproduserte møbel med et uttrykk som ikke var statisk og formelt. Sacco® ble første gang produsert i 1968 og ble raskt en suksess. Møbelet er kjent verden over og er et av ikonene fra 1970-årene.  

Sacco® er et registrert varemerket eiet av Sacco Of Norway, lignende møbler må bruke andre benevnelser som; sittesekk, sekkestol, bean-bag, puff og lignende.

## Opphavspersoner
Tre italienske designere står bak produktet:
* Cesare Paolini [arkitekt], født 1937 i Genova
* Franco Teodoro, født 1939 i Torino
* Piero Gatti, født 1940 i Torino
De tre startet samarbeide innen design i 1965 og presenterte sacco i 1968.

## Produsenter
På verdensbasis er det det italienske selskapet Zanotta som er kjent for saccoproduksjon, men møbelet er blitt kopiert av mange produsenter opp igjennom årene. I Norden og Nord-Europa er det firmaet Sacco of Norway som innehar merkevarerettighetene til SACCO®. Dette selskapet produserer og selger saccosekker fra Innvik i Stryn kommune. Firmaet ble etablert i 2008 og kjøpte da rettighetene fra Ekornes ASA som hadde produsert saccosekker for det nordiske markedet i en årrekke.

## Referanser


## Eksterne lenker
* 
* Zanotta
* SACCO of Norway AS
Askeladdprisen

**Askeladdprisen** er en norsk litteraturpris. Den er en ærespris som deles ut av Norsk Barnebokforum (IBBY Norge) annet hvert år til enkeltpersoner (forskere, kritikere, forfattere eller illustratører), grupper eller institusjoner «som gjennom virksomhet av kritisk, teoretisk, kunsnterisk eller praktisk karakter har bidratt til fremme av god barne- og ungdomslitteratur». Utmerkelsen ble opprettet i 1981.

## Vinnere
*1981: Tordis Ørjasæter, «for hennes arbeid med å spre kunnskap om bøker for og om funksjonshemmede»
*1983: Harald Nordberg, «for fremragende innsats som billedbokkunstner»
*1985: Jo Tenfjord, «for hennes mangeårige arbeid for Norsk Barnebokforum, hennes forfatterproduksjon, hennes oversettelser og hennes internasjonale arbeid som medlem av IBBY executive committee»
*1987: Einar Økland, «for et originalt og banebrytende forfatterskap for barn og unge»
*1989: Solveig Bøhle, «for hennes litteraturprogrammer for barn og unge i NRK»
*1991: Inger Margrethe Gaarder, «for pedagogisk virksomhet, for et variert forfatterskap og arbeid som leder av Norsk Barnebokforum og medlem av IBBY executive committee»
*1993: Norsk Barnebokinstitutt (NBI) ved Karin Beate Vold «for instituttets arbeid»
*1995: NRK Barneradioen «for barneprogrammer gjennom mer enn 50 år» 
*1997: Rogaland fylkesbibliotek, «for de nordiske kongressene annenhvert år med tema barnelitteratur»
*1999: Mette Helfjord «for mange års arbeid i Statens Bibliotektilsyn og Det rådgivende utvalg med informasjon om barne- og ungdomsbøker»
*2001: Per Olav Kaldestad «for forfatterskapet og arbeid med barnelitteratur i forbindelse med *Årboka – litteratur for barn og unge*»
*2003: Cathrine Senje «for arbeid i Norsk Barnebokforum, for formidling, kurs og dokumentarbok for ungdom med emne 2. verdenskrig»
*2005: Barnebok.no «for nybrottsarbeid gjennom 4 år»
*2007: Widar Aspeli for hans innsats for barnelitteraturformidling gjennom Den kulturelle skolesekken, Norsk Litteraturfestival, skrivekurs og for forfatterskapet.
*2009: Anne Horn for hennes innsats som skolebibliotekar, som konsulent for barne- og ungdomslitteratur i Bibliotektilsynet og som forlagsredaktør 
* 2011: Foreningen !les
* 2013: NORLA  – Senter for norsk skjønn- og faglitteratur i utlandet
* 2015: Forfatterstudiet ved Norsk barnebokinstitutt
* 2017: Guri Fjeldberg, litteraturkritiker

## Eksterne lenker
*
Kova

**Kova** er en elv i Hjartdal kommune i Telemark. Elva har sitt utspring i Vindsjåen og renner gjennom Kovvatnet og flere mindre vann før den løper ut i Sønnlandsvatnet. Kova er en del av Skiensvassdraget.

## Fotnoter



## Referanser
Hovdeåi

**Hovdeåi** er en elv i Hjartdal kommune i Telemark. Elva har sitt utspring i Bjårvatnet og munner ut i Sønnlandsvatnet. Elva er en del av Skiensvassdraget.

Hovdeåi er ikke direkte berørt av kraftutbygging, med vannføringen er redusert etter at flere nedbørfelt lenger opp i vassdraget er overført til Hjartdøla kraftverk.

## Referanser
Hubert Strolz

**Hubert Strolz** (født 26. juni 1962 i Warth i Vorarlberg) er en tidligere østerriksk alpinist.

## Karriere
Han vant europacupen i alpint sammenlagt sesongen 1981/82.

Under vinter-OL 1988 i Calgary vant han gull i kombinasjonen og sølv i storslalåm.

I verdenscupen vant han ett renn, kombinasjonsøvelsen i Bad Kleinkirchheim 17. januar 1988. Han var ikke kjent for å ha marginene på sin side, han hadde totalt hele 33 pallplasseringer i verdenscupen (1 førsteplass, 14 andreplasser og 18 tredjeplasser). Den beste sammenlagtplasseringen er fra sesongen 1987/88, da han ble nummer tre, bak Pirmin Zurbriggen og Alberto Tomba.

I dag leder Hubert Strolz en ski- og snowboardskole i hjembyen Warth.

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
*
Skogsåa

**Skogsåa** er en elv i Sauland og Tuddal i Hjartdal kommune i Telemark. Et lite stykke er den også «grenseelv» mot Gransherad i nabokommunen Notodden. Elva har sitt utspring i Sønnlandsvatnet og renner gjennom Tuddalsdalen, før den munner ut i elva Hjartdøla ved Åmot i Sauland. Skogsåa er en del av Skiensvassdraget.
Kunstløp under Vinter-OL 1952

**Kunstløp under Vinter-OL 1952** ble arrangert fra 16. til 22. februar på Bislett stadion. Under Vinter-OL 1952 i Oslo ble det arrangert tre øvelser i kunstløp. 

## Medaljefordeling

## Medaljevinnere

## Resultater
### Menn
#### Singel




Øvelsen bestod av pliktløp og et fem minutters friløp. Det ble gitt karakterer av 9 dommere.



### Kvinner
#### Singel




Øvelsen bestod av pliktløp og et fem minutters friløp. Det ble gitt karakterer av 9 dommere.



### Parløp




Øvelsen bestod av et fem minutters friløp. Det ble gitt karakterer av 9 dommere.



## Eksterne lenker
* 
* Oslo 1952 Figure skating Results på olympics.com
* Figure Skating at the 1952 Winter Olympics på olympedia.org
*  Figure Skating at the 1952 Oslo Winter Games  på Sports-reference.com/olympics
Sønnlandsvatnet

**Sønnlandsvatnet** er en innsjø i Hjartdal kommune i Telemark. Den er en del av Skiensvassdraget. Hovedtilløpene er Kova og Hovdeåi, mens utløpet er Skogsåa, som renner ut i Hjartdøla ved Sauland.

## Referanser
Henri Oreiller

**Henri Oreiller** (født 5. desember 1925 i Paris, død 7. oktober 1962 i Paris) var en fransk alpinist.

Han vant gull i utfor og i den alpine kombinasjonen unde OL 1948 i St. Moritz. Etter at han la opp som alpinist, fortsatte han med bilsport.

## OL-medaljer
* 1948  St. Moritz -  **Gull** i alpint, utfor
* 1948  St. Moritz -  **Gull** i alpint, alpin kombinasjon
* 1948  St. Moritz -  Bronse i alpint, slalåm

## Referanser


## Eksterne lenker
*
Obstfelderprisen

**Obstfelderprisen** er en litterær pris innstiftet av Stavanger kommune med støtte av oljeselskapet BP Norway. Prisen skal tilfalle et lyrisk forfatterskap av høy litterær kvalitet. Prisvinneren skal være fra et av de nordiske land. Prisen deles ut annet hvert år og er på  kroner og et grafisk blad. I 1999 trakk BP Norway seg som sponsor. Stavanger bibliotek forsøker å skaffe ny sponsor. Prisen er derfor ikke delt ut siden 1997.

## Prisvinnere
* 1993: Tor Ulven
* 1995: Ulf Eriksson
* 1997: Gro Dahle

## Eksterne lenker
* Om litteraturpriser
Bjårvatnet

:*For innsjøen i Drangedal, se [[Bjorvann (Tørdal i Drangedal)]].*
**Bjårvatnet** er en innsjø i Tuddal i Hjartdal kommune i Telemark. Hovedtilløpet er Tveitåi, som har sitt utspring i Bonsvatnet, mens utløpet er Hovdeåi, som munner ut i Sønnlandsvatnet. Bjårvatnet er en del av Skiensvassdraget.

## Referanser
David Thewlis

**David Thewlis** (født **David Wheeler** 1963) er en engelsk skuespiller.

Thewlis studerte ved Guildhall School of Drama i London. Hans første store filmrolle var som den gale gatefilosofen «Johnny» i *[[Naken (film)|Naken]]* (1993), en film han fikk flere priser for. Det samme året hadde han også en stor rolle på TV som det seksuelle rovdyret James Jackson i *[[Prime Suspect 3]]*.

Gjennom 1990-tallet opptrådte Thewlis i mange forskjellige filmer, for det meste fantasy-filmer og historiske drama. Han er nok mest kjent for sin rolle som Remus Lupus i *[[Harry Potter og fangen fra Azkaban (film)|Harry Potter og fangen fra Azkaban]]*.

I 1992 giftet Thewlis seg med regissør Sara Sugarman, og allerede i 1993 ble de skilt. I 2001 ble han sammen med skuespillerinnen Anna Friel, og sammen fikk de datteren Gracie den 9. juli 2005. Paret skilte lag sent i 2010.

## Filmografi
* 2017 *[[Wonder Woman (2017)|Wonder Woman]]*,
* 2015 *[[Legend (film fra 2015)|Legend]]*,
* 2014 *[[The Theory of Everything]]*,
* 2013 *[[The Fifth Estate]]*,
* 2013 *[[Red 2]]*,
* 2011 *[[War Horse]]*, Lyons
* 2011 *[[Anonymous]]*, William Cecil, 1st Baron Burghley
* 2011 *[[The Lady]]*, Michael Aris
* 2011 *[[Harry Potter og dødstalismanene – del 2]]*, Remus Lupus
* 2010 *[[Harry Potter og dødstalismanene – del 1]]*, Remus Lupus
* 2010 *[[London Boulevard]]*, Jordan
* 2010 *[[Mr. Nice]]*, Jim McCann
* 2008 Gutten i den stripete pysjamasen the father
* 2009 *[[Veronika Decides To Die]]*, Dr. Blake
* 2009 *[[Harry Potter og Halvblodsprinsen]]*, Remus Lupus
* 2007 *[[Harry Potter og Føniksordenen]]*, Remus Lupus
* 2006 *[[Basic Instinct 2]]*, Roy Washburn
* 2005 *[[Kingdom of Heaven]]*, Hospitaller
* 2004 *[[Harry Potter og Fangen fra Azkaban (film)|Harry Potter og fangen fra Azkaban]]* (orig. *Harry Potter and the Prisoner of Azkaban*), Professor Remus J. Lupus
* 2003 *[[Timeline]]*, Robert Donniger
* 2002 *[[Dinotopia]]*, Cyrus Crabb
* 2001 *[[Goodbye Charlie Bright]]*, Charlies far
* 2000 *[[Endgame]]*, Clov
* 2000 *[[Gangster No. 1]]*, Freddie Mays
* 2000 *[[I miraklenes tid]]* (orig. *The Miracle Maker*)
* 1999 *[[Whatever Happened to Harold Smith?]]*, Nesbit
* 1998 *[[Besieged]]*, Jason Kinsky
* 1998 *[[Den store Lebowski]]* (orig. *The Big Lebowski*), Knox Harrington
* 1998 *[[Divorcing Jack]]*, Dan Starkey
* 1997 *[[American Perfekt]]*, Santini
* 1997 *[[Syv år i Tibet]]* (orig. *Seven Years in Tibet*), Peter Aufschnaiter
* 1996 *[[Dragonheart]]*, Einon
* 1996 *[[Island of Dr. Moreau]]* (orig. *The Island of Dr. Moreau*), Douglas
* 1996 *[[Verdens største fersken]]* (orig. *James and the Giant Peach)*
* 1995 *[[Restoration]]*, John Pearce
* 1995 *[[Total Eclipse]]*
* 1994 *[[Silkesvarten]]* (orig. *Black Beauty*), Jerry Baker
* 1993 *[[Naken (film)|Naken]]* (orig *Naked*)
* 1990 *[[Et herlig liv]] (orig. *Life is Sweet*)
* 1990 *Vroom*
* [[1989]] *Resurrected''

## Referanser


## Eksterne lenker
*